**Molėtų rajono savivaldybės taryba**

**SPRENDIMAS**

**DĖL pritarimo uždarajai akcinei bendrovei „Molėtų vanduo“ imti paskolą**

2016 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi, Lietuvos Respublikos akcinių bendrovių įstatymo 20 straipsnio 2 dalimi, atsižvelgdama į uždarosios akcinės bendrovės „Molėtų vanduo“ įstatų, patvirtintų Molėtų rajono savivaldybės tarybos 2016 m. balandžio 29 d. sprendimu Nr. B1-91 „Dėl uždarosios akcinės bendrovės „Molėtų vanduo“ 2015 m. finansinių ataskaitų rinkinio tvirtinimo ir pelno (nuostolių) paskirstymo ir įstatinio kapitalo mažinimo“, 60 punktą, uždarosios akcinės bendrovės „Molėtų vanduo“ valdybos 2016 m. gruodžio 12 d. raštą Nr. IS-146 „Dėl pritarimo UAB „Molėtų vanduo“ valdybos sprendimui imti paskolą projekto įgyvendinimui, įkeičiant bendrovės turtą“,

Molėtų rajono savivaldybės taryba n u s p r e n d ž i a:

1. Pritarti uždarosios akcinės bendrovės „Molėtų vanduo“ (toliau – Bendrovė) valdybos sprendimui leisti imti Bendrovei iki 500 (penkių šimtų) tūkstančių eurų ilgalaikę paskolą projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (Inturkėje (Pakrovų k.), Giedraičiuose, Alantoje)“ įgyvendinimui, įkeičiant Bendrovės nekilnojamąjį turtą.
2. Įpareigoti Bendrovės direktorių Lietuvos Respublikos viešųjų pirkimų įstatymo nustatyta tvarka parinkti palankiausias sąlygas paskolai paimti pasiūliusį banką ir pasirašyti paskolos sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras